अब हमारी परम्पराओं का चमत्कार देखिये। वर्षा ऋतु के बाद शरद ऋतु आती है, आकाश में बादल में धूल न होने से कड़क धूप पड़ती है, जिससे शरीर में पित्त कुपित होता है, इसी समय गड्ढ़ों में जमा पानी के कारण बहुत बड़ी मात्रा में मच्छर पैदा होते हैं। खीर खाने से पित्त का शमन होता है। शरद में ही पितृ पक्ष (श्राद्ध) आता है पितरों का मुख्य भोजन है खीर। इस दौरान 5-7 बार खीर खाना हो जाता है, इसके बाद शरद पूर्णिमा को रातभर चाँदनी के नीचे चाँदी के पात्र में रखी खीर सुबह खाई जाती है (चाँदी का पात्र न हो तो चाँदी का चम्मच खीर मे डाल दें, लेकिन बर्तन मिट्टी या पीतल का हो, क्योंकि स्टील, एल्यूमिनियम, प्लास्टिक, चीनी मिट्टी महा जहर हैं।) यह खीर विशेष ठंडक पहुँचाती है। गाय के दूध की हो तो अतिउत्तम है। इससे मलेरिया होने की संभावना नहीं के बराबर हो जाती है